Tjagaradža
Tjagaradža (Tyāgarāja, 1767 m. gegužės 4 d. Tiruvarure, netoli Tandžavuro, pietų Indijoje – 1847 m. sausio 6 d. Tiruvaijare) – Pietų Indijos muzikas, dainininkas, kompozitorius, pedagogas. Vienas žymiausių Karnatakos stiliaus muzikos kūrėjų. Gerbiamas kaip vienas iš trijų Pietų Indijos šventųjų dainininkų, Karnatakos „trejybės“ (trimūrti) narių (kartu su Muttusvāmi Dīkśitar ir Śyama Śāstri).